বেদ
সামবেদ (সংস্কৃত: सामवेद) ("সামন্‌" বা গান ও "বেদ" বা জ্ঞান থেকে) হল সংগীত ও মন্ত্রের বেদ। সামবেদ হিন্দুধর্মের সর্বপ্রধান ধর্মগ্রন্থ বেদের দ্বিতীয় ভাগ। এটি বৈদিক সংস্কৃত ভাষায় রচিত। সামবেদে ১,৮৭৫টি মন্ত্র রয়েছে। এই শ্লোকগুলি মূলত বেদের প্রথম ভাগ ঋগ্বেদ থেকে গৃহীত। এটি একটি প্রার্থনামূলক ধর্মগ্রন্থ। বর্তমানে সামবেদের তিনটি শাখার অস্তিত্ব রয়েছে। এই বেদের একাধিক পাণ্ডুলিপি ভারতের বিভিন্ন অঞ্চল থেকে আবিষ্কৃত হয়েছে।
কূর্মপুরাণ
নারদ পুরাণে উক্ত চারটি সংহিতার একটি সংক্ষিপ্ত পরিচয় পাওয়া যায়। ব্রাহ্মী সংহিতায় ৬০০০ শ্লোক ছিল। বর্তমানে কূর্মপুরাণের যে অংশটি পাওয়া যায়, তাতে ৪০০০ শ্লোক আছে। ভাগবতী সংহিতায় ৪০০০ শ্লোক ছিল। এই সংহিতা পাঁচ ভাগে বিভক্ত ছিল। তাই এট্টিকে পঞ্চপদী বলা হত। এই অংশে চার বর্ণের কর্মের উল্লেখ ছিল। সৌরী সংহিতায় ২০০০ শ্লোক ছিল। এটি ছয়টি পদে বিভক্ত ছিল। এই অংশে পাঁচ ধরনের জাদুবিদ্যার উল্লেখ ছিল। যথা - শান্তি, বশীকরণ, স্তম্ভন, বিদ্বেষণ, উচ্চাটন ও মারণ। বৈষ্ণবী সংহিতায় ৫০০০ শ্লোক ছিল। এটি চারটি পদে বিভক্ত ছিল এবং এটির মূল উপজীব্য বিষয় ছিল মোক্ষধর্ম।